LIETUVOS RESPUBLIKOS APLINKOS MINISTRAS

ĮSAKYMAS

Dėl LIETUVOS RESPUBLIKOS Aplinkos ministro 2008 m. gruodžio 8 d. įsakymo Nr. D1-659 „Dėl priemonės „Vandens tiekimo ir nuotekų tvarkymo sistemų renovavimas ir plėtra“ veiklos „dumblo tvarkymo infrastruktūros kūrimas“ projektų finansavimo sąlygų aprašo patvirtinimo“ pakeitimo

2015 m. spalio 2 d. Nr. D1-697

Vilnius

P a k e i č i u priemonės „Vandens tiekimo ir nuotekų tvarkymo sistemų renovavimas ir plėtra“ veiklos „Dumblo tvarkymo infrastruktūros kūrimas“ projektų finansavimo sąlygų aprašą, patvirtintą Lietuvos Respublikos aplinkos ministro 2008 m. gruodžio 8 d. įsakymu Nr. D1-659 „Dėl priemonės „Vandens tiekimo ir nuotekų tvarkymo sistemų renovavimas ir plėtra“ veiklos „Dumblo tvarkymo infrastruktūros kūrimas“ projektų finansavimo sąlygų aprašo patvirtinimo“:

1. Pakeičiu 19 punktą ir jį išdėstau taip:

„19. Projekto veiklų įgyvendinimo laikotarpis turi būti ne ilgesnis kaip 50 mėnesių, išskyrus atvejus, kai dėl objektyvių priežasčių, kurių projekto vykdytojas negalėjo numatyti paraiškos pateikimo ir vertinimo metu ar projekto finansavimo ir administravimo sutarties sudarymo metu, projekto veiklų įgyvendinimo laikotarpis gali būti pratęstas 10 mėnesių, bet ne ilgiau kaip iki 2015 m. gruodžio 31 d.“

2. Pakeičiu 95 punktą ir jį išdėstau taip:

„95. Projekto išlaidos gali būti apmokamos dviem būdais: išlaidų kompensavimo ir (ar) sąskaitų apmokėjimo Projektų administravimo ir finansavimo taisyklėse nustatyta tvarka. Mokėjimo prašymus, kuriais prašoma išlaidas apmokėti sąskaitų apmokėjimo būdu arba abiem – išlaidų kompensavimo ir sąskaitų apmokėjimo būdais, projekto vykdytojas gali teikti įgyvendinančiajai institucijai ne vėliau kaip iki 2015 m. lapkričio 30 d. Mokėjimo prašymus, kuriais prašoma išlaidas apmokėti išlaidų kompensavimo būdu, projekto vykdytojas gali teikti įgyvendinančiajai institucijai ne vėliau kaip iki 2015 m. gruodžio 31 d.“

Aplinkos ministras	Kęstutis Trečiokas